کرونا وائرس: آسٹریلیا کا 18 ماہ بعد سفری پابندیاں ہٹانے کا فیصلہ
اندرونی سطح پر آسٹریلیا کے مختلف حصوں میں بارڈر کنٹرول کا نظام اپنی جگہ موجود ہے۔ مثال کے طور پر سڈنی اور میلبورن کے رہائشی پیرس، فرانس جا سکتے ہیں۔ لیکن وہ مغربی آسٹریلیا کے شہر پرتھ نہیں جا سکتے۔
ویب ڈیسک — آسٹریلیا میں ویکیسن لگائے جانے کی شرح میں بہتری آئی ہے، اور اب 18 ماہ کے بعد دنیا کے ساتھ رابطے بحال کر دیے گئے۔ آسٹریلوی شہری اب بنا پیشگی اجازت آزادی کے ساتھ بیرونی دنیا کا سفر کر سکتے ہیں۔ نیو ساوتھ ویلز اور وکٹوریا کی ریاست میں واپس آنے والے مسافروں کو بھی اب ہوٹل میں قرنطینہ کی ضرورت نہیں ہو گی۔ تاہم، مسافروں کے لیے لازم ہو گا کہ انہوں نے ویکسین کی دونوں خوراکیں لے رکھی ہوں۔ اور صرف آسٹریلیا کے شہری، مستقل سکونت رکھنے والے افراد اور ان کے خاندان ہی اس موقع پر اپنے گھروں کو واپس آ سکتے ہیں۔ آسٹریلیا ویکسین کا کورس مکمل کرنے والے سنگاپور کے شہریوں کے لیے بھی 21 نومبر سے داخلے کی پابندی ہٹا لے گا اور ان کو قرنطینہ کی پابندی کا سامنا نہیں کرنا پڑے گا۔ تاہم، یہ ابھی واضح نہیں ہے کہ دیگر غیر ملکیوں کو کب آسٹریلیا آنے کی اجازت ملے گی جن کے داخلے پر مارچ 2020ء کے بعد پابندی عائد ہے۔ آسٹریلیا کے ہزاروں شہری دنیا کے بعض ممالک میں سخت سفری پابندیوں کے باعث ملک سے باہر پھنس کر رہ گئے ہیں۔ حکام نے ملک میں قرنطینہ کے نظام میں مسائل کی وجہ سے آسٹریلیا واپس آنے والے مسافروں کی تعداد کو محدود کر رکھا ہے۔ میلبورن ائیرپورٹ بھی بڑی تعداد میں مسافروں کی آمدورفت کی بحالی کی تیاری کر رہا ہے۔ چیف ایگزیکٹو لائل سٹریمبی نے کہا ہے کہ عالمی وبا کے سبب سٹاف کو مشکلات کا سامنا کرنا پڑا ہے۔ بقول ان کے، ’’ہم نے پروازیں روکی نہیں تھیں۔ ہم نے کوشش کی ہے کہ معاملات چلتے رہیں۔ اور ہم نے یہ بات یقینی بنائی ہے کہ ہر چیز ٹھیک رہے۔ ‘‘ اندرونی سطح پر آسٹریلیا کے مختلف حصوں میں بارڈر کنٹرول کا نظام اپنی جگہ موجود ہے۔ مثال کے طور پر سڈنی اور میلبورن کے رہائشی پیرس، فرانس جا سکتے ہیں، لیکن وہ مغربی آسٹریلیا کے شہر پرتھ نہیں جا سکتے۔ اسی طرح نیو ساوتھ ویلز اور وکٹوریا جو کرونا کی قسم ڈیلٹا کا مرکز رہی ہیں، وہاں سے لوگ دوہری ویکسینیشن اور استثنیٰ کی اجازت کے ساتھ ہی مغربی آسٹریلیا کا سفر کر سکتے ہیں۔ آسٹریلیا میں کرونا وائرس کی وبا میں ایک لاکھ ستر ہزار افراد متاثر ہوئے تھے جن میں سے  کے قریب افراد موت کے منہ میں چلے گئے۔ آسٹریلیا کے تقریبا  فیصد شہریوں نے ویکسین کا کورس مکمل کر لیا ہے۔